KOMISIJOS REGLAMENTAS (EB) Nr. 802/2006
2006 m. gegužės 30 d.
nustatantis Thunnus ir Euthynnus genties žuvims taikomus perskaičiavimo koeficientus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 26 straipsnio 3 dalį,
kadangi:
(1)
1982 m. gruodžio 23 d. Komisijos reglamentas (EEB) Nr. 3510/82, nustatantis Thunnus ir Euthynnus genties žuvims taikomus perskaičiavimo koeficientus (2), buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
(2)
Kiekvienais metais nustatoma konservų pramonei skirtų Thunnus ir Euthynnus genties žuvų Bendrijos gamintojo kaina.
(3)
Taip pat reikia nustatyti perskaičiavimo koeficientus, taikomus įvairių rūšių, dydžių ir pateikimų Thunnus ir Euthynnus genties žuvims.
(4)
Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Perskaičiavimo koeficientai, taikomi įvairių rūšių, dydžių ir pateikimų Thunnus ir Euthynnus genties žuvims, nustatomi I priede.
2 straipsnis
Reglamentas (EEB) Nr. 3510/82 yra panaikinamas.
Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikmenų lentelę.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gegužės 30 d.